paragraph_text: Austrijska književnost je književnost nastala u Austriji, koja je uglavnom, iako ne isključivo, pisana na njemačkom jeziku. Neki znanstvenici govore o austrijskoj književnosti u užem smislu od 1806. godine, kada je Franjo II. raspustio Sveto Rimsko Carstvo i osnovao Austrijsko Carstvo. Mnogo liberalnija definicija obuhvaća sve književne radove napisane na teritoriju današnje i povijesne Austrije, posebno kada su u pitanju autori koji su pisali na njemačkom jeziku. Tako je povijest austrijske književnosti u sedam tomova autora Herberta Zemana i Frica Petera Knappa naslovljena „Povijest književnosti u Austriji”.<ref>Zeman, Herbert and Fritz P. Knapp (Ed.): Geschichte der Literatur in Österreich. 7 volumes, Akademische Druck- und Verlagsanstalt, Vienna 1994ff., Vol. 1: ISBN 978-3-201-01611-7, Vol. 2: ISBN 978-3-201-01721-3 and ISBN 978-3-201-01812-8, Vol. 7: ISBN 978-3-201-01687-2 Mora se uzeti u obzir da je austrijska književnost u tijesnoj vezi s njemačkom književnošću.